9 martie 2024Sătenii din Krivelj, din estul Serbiei, trăiesc pe unul dintre cele mai mari zăcăminte de cupru din Europa. Mina de cupru aparține companiei chineze ZiJin Copper și este în continuă extindere. Ceea ce face viața oamenilor imposibilă. În 2018, locuitorilor li s-a promis o relocare echitabilă. Până acum, nu li s-a oferit nimic. Așa că sătenii s-au decis să protesteze și să blocheze intrarea în sat.